OpenLLM-France/wikimedia huggingface dataset:
# Veïnatge civil

El veïnatge civil és el lligam que determina la subjecció d'una persona al dret personal d'una determinada comunitat autònoma amb dret civil propi o al dret civil comú.
L'article 14 del Codi Civil regula detalladament el veïnatge civil. En el seu apartat 14.1, indica que «[l]a subjecció al dret civil comú o a l'especial o foral es determina pel veïnatge civil».
Així, el veïnatge civil d'una persona determina, per exemple, quina legislació regula la seva successió i el règim econòmic del seu matrimoni. Ara bé, això no impedeix que en les qüestions no compreses dintre del dret personal, tota persona té l'obligació de complir les lleis aplicables al territori on es troba; per exemple, a Catalunya les lleis de la Generalitat sobre la protecció dels drets dels animals obliguen tant a les persones de veïnatge civil català, com a les d'altres veïnatges civils, com als estrangers.

## Adquisició

Tenen veïnatge civil català:
* Les persones nascudes de pare i mare amb veïnatge civil català o adoptades per aquests.
* Les persones que resideixin continuadament a Catalunya durant dos anys sempre que manifestin al Registre Civil la voluntat d'adquirir-la, o les persones que hagin nascut, si en el moment del naixement el pare i la mare tenien diferent veïnatge civil.
* Les persones que resideixin a Catalunya continuadament durant deu anys, sense que hagin manifestat una declaració formal en contra.
* Les persones nascudes de pare i mare amb veïnatges civils diferents poden optar per qualsevol dels dos en arribar a la majoria d'edat i dintre dels terminis que estableix el Codi Civil.
Les mateixes normes s'apliquen als veïnatges civils balear, aragonès, navarrès, basc i gallec i al veïnatge civil comú. El veïnatge civil valencià no existeix des dels temps de la guerra de successió.

### Matrimoni

El matrimoni no altera el veïnatge civil. Qualsevol dels cònjuges pot optar pel veïnatge civil de l'altre.

## Enllaços externs

* Codi Civil català Arxivat 2016-01-19 a Wayback Machine.
* Codi de família Arxivat 2005-12-15 a Wayback Machine.
* Codi Civil espanyol (castellà)
# Tidzi

Tidzi (en àrab تدزي, Tiḏzī; en amazic ⵜⵉⴷⵣⵉ) és una comuna rural de la província d'Essaouira, a la regió de Marràqueix-Safi, al Marroc. Segons el cens de 2014 tenia una població total de 4.057 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Valentino Gerratana

Valentino Gerratana (Scicli, 14 de febrer de 1916 - Roma, 16 de juny de 2000) fou un filòsof italià.

## Biografia

Va estudiar a Modica, Salern i Roma. En aquesta darrera ciutat va ser ajudant a la càtedra de Filosofia del Dret ocupada per Giorgio Del Vecchio. Entre 1938 i 1942 publicà els seus primers escrits acadèmics a la Rivista internazionale di filosofia politica e sociale i al Bolletino dell'Istituto di filosofia del diritto de la Universitat de Roma.
Va participar en la Resistència italiana antifeixista a Roma essent molt jove, a les files del Gruppi di Azione Patriottica, unint-se a Carlo Salinari i Giaime Pintor. Després de la caiguda del feixisme va participar en la reconstrucció del Partit Comunista Italià a Roma i es va llicenciar en Dret a la universitat de la capital. Col·laborador de nombroses revistes polítiques i teòriques (Rinascita, Società, Il Contemporaneo, Crítica marxista, Il Calendario del Popolo), esdevingué redactor en cap de l'Unità i entrà en contacte amb els intel·lectuals associats amb l'editorial Giulio Einaudi Editore. Professor a la Universitat de Salern des de finals dels anys 1960, després es va traslladar a la Universitat de Siena, per a tornar a la Facultat de Lletres de la Universitat de Salern el 1976.
Va ser un erudit sobri i rigorós del marxisme, va editar l'edició crítica dels escrits polítics d'Antonio Labriola, però és recordat sobretot per la seva innovadora edició crítica dels Quaderni del carcere d'Antonio Gramsci. La seva edició, amb una reconstrucció cronològica precisa, va decantar definitivament l'edició temàtica editada per Palmiro Togliatti i Felice Platone i publicada per Einaudi entre 1948 i 1951. L'obra de Gerratana va contribuir a destacar l'estil «fragmentari i antidogmàtic» de Gramsci. Va estar entre els promotors de la International Gramsci Society i entre els fundadors i primer president de la International Gramsci Society Italy, que des del 2003 ha mantingut un guardó a la seva memòria.

## Obres principals

* L'eresia di Jean-Jacques Rousseau, Roma, Editori Riuniti, 1968
* Ricerche di storia del marxismo, Roma, Editori Riuniti, 1972
* Antonio Labriola di fronte al socialismo giuridico, Milano, Giuffrè editore, 1975
* Gramsci. Problemi di metodo, Roma, Editori Riuniti, 1997

## Referències

* ↑ Reichlin, Alfredo. «A la resistència romana». Catarsi Magazín, 28-06-2020.
* ↑ Floridia, Antonio. «Valentino Gerratana: el filósofo militante que nos devolvió a Gramsci» (en castellà). Sin Permiso, 31-07-2019. [Consulta: 28 juny 2020].
* ↑ Fernández Buey, Francisco. «Recuerdo de Valentino Gerratana» (en castellà). El Viejo Topo, 16-06-2019. [Consulta: 28 juny 2020].
# Varéniki

Els varéniki (de l'ucraïnès plural: варе́ники, singular: варе́ник varényk) són una mena de raviolis característics de la cuina ucraïnesa. Se'n poden trobar variants a les cuines de països veïns, com ara a la cuina belarussa, eslovaca, letona, lituana (virtiniai), moldava, polonesa (pierogi) i russa.
Els varéniki tindrien influències xineses o siberianes, encara que segons d'altres serien originàris de Turquia. Possiblement alguna variant va ser portada pels mongols i tàtars el segle x, quan van envair la regió.

## Preparació i menes de varéniki

Els varéniki es fan en forma de mitja lluna i són bullits (el seu nom prové del verb varyty = bullir). Poden estar farcits de qualsevol cosa salada (carn, fetge, peix, verdures, patates) o dolça (fruita, baies). Així, poden ser plat principal o segon, o també darreria, depenent del farcit. Com a plat principal, els més típics són de formatge fresc, xucrut, patata, fetge, bolets o combinacions d'aquests ingredients, i se solen menjar amb mantega, smetana (crema agra). També se'n poden trobar de carn, peix, cor, freixures, cansalada, ceba, mongetes, farinetes de fajol o de mill, o altres. Com a postres els més típics són de guindes, maduixes, gerds, móres, cireres, melmelada, formatge fresc dolç o formatge fresc dolç amb panses, i se solen acompanyar amb mel o sucre i nata o smetana.

## Unes diferents menes de varéniki

* Varéniki amb ceba i cansalada fregida a Zaporíjia
* Varéniki abans de ser bullits
* Varéniki a Lituània, encara sense salsa
* Pierogi polonesos servits amb ceba fregida
* Varéniki preparats a Nova York, servits amb smetana i mantega
* Com a darreria: varéniki de guindes

## Referències

* 1 2 Golliak, Oksana. «Varéniki (Crestes de formatge) - Ucraïna». Cuïnes. CCMA.
* ↑ The Canadian Oxford dictionary (en anglès). 2a edició. Oxford: Oxford University Press, 2004. ISBN 978-0-19-173521-9.
* ↑ Frolova, Lioubov. «Varéniki (Farcellets de pasta) - Rússia». Cuïnes - Karakia. CCMA. [Consulta: 29 gener 2023].
* ↑ Melnychuk, O. Етимологічний словник української мови [Diccionari etimològic de la llengua ucraïnesa], 1982).
* ↑ Bes Lozano, Jordi «Seiem a taula per descobrir la cuina ucraïnesa». Ara, 05-03-2022.

## Enllaços externs

* Recepta: Golliak, Oksana. «Varéniki (Crestes de formatge) - Ucraïna». Cuïnes. CCMA.
# Zee

Zee va ser un grup de música britànic, format per Richard Wright (Pink Floyd) i Dave Harris (New Romantic) l'any 1984. Únicament van editar un àlbum, Identity, que va passar pràcticament inadvertit en el seu llançament. Segons el mateix Richard Wright:
| « | Sols va ser un error experimental, i que per a molts, no hagués hagut d'existir mai | » |
| — Richard Wright |||
Després de la seva edició, Wright va tornar a Pink Floyd per a l'àlbum A Momentary Lapse of Reason.

## Identity

Identity és l'únic àlbum de l'agrupació entre Richard Wright i Dave Harris. L'àlbum no va tenir promoció, i va ser considerat com un projecte efímer i sense resultats, principalment per l'ús de sintetitzadors Fairlight CMI, que li dona un aspecte electrònic. Va ser rellançat com a CD el 1994.

### Llista de cançons

Totes les cançons són de Richard Wright i Dave Harris.
* "Cönfüsiön" -4:17
* "Vöices" -6:21
* "Priväte Persön" -3:36
* "Stränge Rhythm" -6:36
* "Cüts Like Ä Diämönd" -5:36
* "By Töüching" -5:39
* "Höw Dö Yöü Dö It" -4:45
* "Seems We Were Dreäming" -4:57
* "Eyes Of A Gypsy" -4:13
** Bonus track a la versió en cassette.

### Músics

* Richard Wright: teclats, piano, bateria, percussió, fairlight, veu.
* Dave Harris: guitarres, baix, teclats, bateria, percussió, fairlight, veu.

### Crèdits de l'àlbum

* "Identity", de Zee.
* Richard Wright i Dave Harris
* Richard Wright de Pink Floyd presenta el seu nou projecte mai editat prèviament en CD, juntament amb Dave Harris.
* Catàleg: 2401011 (LP)
* Producció de Richard Wright i Dave Harris.
* Editat per Atlantic Records, als Estats Units, i Harvest/EMI a Anglaterra, 1984. Editat en CD per EMI el 1987.
* Co-producció: Tim Palmer
* Enginyer de so: Tim Palmer
* Gravat als Rectory Studio (Cambrigde), setembre de 1983.
* Arranjaments i mescla per part d'Utopia (Londres)
* Tots els temes de Richard Wright i Dave Harris.
* Lletres de Dave Harris
* Música i arranjaments de Richard Wright.
* Disseny de Dave Harris
* Fotografia de Paul Cox

## Notes

* ↑ Wright també es trobava al mig d'un divorci difícil i més tard va dir que l'àlbum va ser "fet en un moment en la meva vida en el que jo estava perdut."

## Referències

* 1 2 Blake, 2008, p. 309–311.
* ↑ «Identity – Overview» (en anglès). allmusic.com.
Viccionari
# Dhe vjen një ditë

Dhe vjen një ditë'' (en albanès Aquí arriba el dia) és una pel·lícula albanesa del 1986 dirigida per Vladimir Prifti, autor del guió basat en un llibre de Teodor Laço.

## Descripció de la trama

El protagonista de la pel·lícula és l'economista Llano Bleta. Somia amb una vida còmoda i despreocupada, poques vegades torna al seu poble natal, on la gent està absorta en la construcció del socialisme. També en el seu lloc de treball, Bleta no mostra cap compromís i no es pot adaptar al col·lectiu.

## Repartiment

* Viktor Zhysti com a Llano Bleta
* Ali Bega com a Beqir
* Rajmonda Bulku com a Klara
* Xhevdet Ferri com a Gori
* Demir Hyskja com a Baki
* Liza Chick com a mare de Llano
* Robert Ndrenika com a Zenun
* Birçe Hasko com a oncle
* Luiza Xhuvani com a infermera
* Ferri rosette com a núvia de Llano
* Margarita Xhepa com a dona de Zenun
* Vasjan Lami com a col·lega de Llano
* Taulant Godaj com a Gimi, fill de Zenun
* Ermira Gjata com a Lili
* Zhani Ziçishti com a Gjini
* Fitnete Tico

## Referències

* ↑ Filmi shqiptar 1977-1987. Tirana: Shtepia Botuese 8 Nentori, 1990, s. 114-115.
* ↑ Abaz Hoxha: Enciklopedia e kinematografise shqiptare. Autore & vepra. Tirana: Toena, 2002. ISBN 99927-1-555-3. (alb.).

## Enllaços externs

* Dhe vjen një ditë a YouTube
# Internationaux de Strasbourg 2011

El Torneig d'Estrasburg 2011, oficialment conegut com a Internationaux de Strasbourg 2011, és un esdeveniment de tennis femení sobre terra batuda que pertany als International tournaments de la WTA. La 25a edició del torneig es va celebrar entre el 14 i el 21 de maig de 2011. La seu es va desplaçar del Centre Sportif de Hautepierre al Tennis Club d'Estrasburg, França.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | M. Bartoli | w/o | | |
| | E. Baltacha | | | | 1 | M. Bartoli | 6 | 6 |
| Q | S. Foretz Gacon | 2 | 4 | | 8 | L. Hradecká | 2 | 3 |
| 8 | L. Hradecká | 6 | 6 | | | | | | 1 | M. Bartoli | 6 | 6 | |
| Q | M. Lučić | 6 | 6 | | | | | | 7 | Medina Garrigues | 1 | 2 | |
| | J. Dokić | 2 | 2 | | Q | M. Lučić | 4 | 4 | | | | | |
| | B. Jovanovski | 2 | 0 | | 7 | Medina Garrigues | 6 | 6 | | | | | |
| 7 | Medina Garrigues | 6 | 6 | | | | | | | | | | | 1 | M. Bartoli | 4 | 0 | r |
| 6 | D. Hantuchová | 6 | 6 | | | | | | | | | | | 2 | A. Petkovic | 6 | 1 | |
| | M. Johansson | 4 | 2 | | 6 | D. Hantuchová | 6 | 6 | | | | | |
| WC | A. Cornet | 6 | 2 | 2 | 4/WC | N. Petrova | 4 | 2 | | | | | |
| 4/WC | N. Petrova | 2 | 6 | 6 | | | | | 6 | D. Hantuchová | 4 | 6 | 4 |
| 5 | M. Kirilenko | 6 | 3 | 7 | | | | | 2 | A. Petkovic | 6 | 3 | 6 |
| | L. Pous Tió | 3 | 6 | 6⁵ | 5 | M. Kirilenko | 4 | 3 | | | | | |
| | S. Zhang | 1 | 3 | | 2 | A. Petkovic | 6 | 6 |
| 2 | A. Petkovic | 6 | 6 | | | | | |

## Quadre doble femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| | Angelique Kerber Katarzyna Piter | 5 | 4 | |
| | Kristina Mladenovic Pauline Parmentier | 7 | 6 | | | Kristina Mladenovic Pauline Parmentier | 3 | 4 |
| 4 | Akgul Amanmuradova Chuang Chia-jung | 6 | 7 | | 4 | Akgul Amanmuradova Chuang Chia-jung | 6 | 6 |
| | Alizé Cornet Anna-Lena Grönefeld | 3 | 6$^4$ | | | | | | 4 | Akgul Amanmuradova Chuang Chia-jung | 6 | 5 | [10] |
| | Melanie Oudin Zhang Shuai | 6 | 2 | [10] | | | | | 2 | Natalie Grandin Vladimíra Uhlířová | 4 | 7 | [2] |
| | Kristina Barrois Johanna Larsson | 4 | 6 | [6] | | Melanie Oudin Zhang Shuai | 1 | 1 |
| | Daniella Dominikovic Jessica Moore | 3 | 2 | | 2 | Natalie Grandin Vladimíra Uhlířová | 6 | 6 |
| 2 | Natalie Grandin Vladimíra Uhlířová | 6 | 6 | | | | | |

## Enllaços externs

* Web oficial (francès) (anglès) (alemany)
* Quadre individual femení Arxivat 2020-06-13 a Wayback Machine. PDF
Estrasburg :
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024 :
Sony Ericsson WTA Tour 2011
< 2010
2012 > :
WTA Tour Championships, Istanbul  · WTA Tournament of Champions, Bali :
# Mahabar

Mahabar és una serralada muntanyosa de Jharkhand, Índia, districte d'Hazaribagh que es desenvolupa d'est a oest durant uns 25 km els seus laterals són escalonats però gaire escarpats; els cims són ondulats i té una amplada mitjana d'1,5 km. L'elevació en relació a la vall del Sakri és d'uns 500 metres i sobre el nivell de la mar d'uns 700. La cascada de Kokalkat, amb 28 metres de caiguda, es troba a la cara nord de la serralada.

## Bibliografia

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Villa Vieja

Villa Vieja és una entitat de població de l'Uruguai ubicada a l'oest del departament de Florida, sobre el límit amb San José. Té una població aproximada de 210 habitants, segons les dades del cens del 2004.
Es troba a 121 metres sobre el nivell del mar.

## Referències

* 1 2 (anglès) Mapa, localització, clima i altres dades
# .web

.web és un domini d'internet de primer nivell, no oficial, que duu proposat des de 1995. En l'última revisió de 2000, en la qual es van afegir set nous dominis, la ICANN, no va aprovar la sol·licitud del domini .web. No obstant això, aquesta tampoc va ser oficialment rebutjada, podent tornar-se a presentar la sol·licitud. La temàtica de les pàgines amb el domini .web pretén ser genèric.
Domini de primer nivell genèric :
Actuals :
Proposats :
Llista de dominis de primer nivell territorial :
Viccionari
# Zavodskoi (Krasnodar)

* Per a altres significats, vegeu «Zavodskoi».
Zavodskoi - Заводской (rus) és un possiólok del krai de Krasnodar, a Rússia. Es troba a la vora del Korjova, afluent del riu Iàsseni, a la península de Ieisk. És a 33 km al sud-est de Ieisk i a 159 km al nord-oest de Krasnodar.
Pertany al possiólok d'Oktiabrski.
# Diario de Pontevedra

El Diario de Pontevedra és un diari gallec que s'edita ininterrompudament a la ciutat de Pontevedra des del 2 d'abril de 1968, propietat des de 1999 del Grupo El Progreso de Lugo. Des de 2001 té la seu a la rúa Lepanto. La impressió es realitza a la rotativa d'El Progreso, a Lugo.
És un diari de caràcter eminentment local i provincial, centrat en la rodalia de la ciutat de Pontevedra. Té delegacions a Marín, Bueu, Poio, Sanxenxo, O Grove, Vilagarcía de Arousa, Caldas de Reis, Vigo, Lalín i A Estrada.

## Enllaços externs

* Pàgina web
# Bouvron (Loira Atlàntic)

Bouvron (en bretó Bolvronn) és un municipi francès, situat a la regió de país del Loira, al departament de Loira Atlàntic, que històricament va formar part de la Bretanya. L'any 2006 tenia 2.575 habitants. Limita amb Quilly, Campbon, Savenay, Blain, Fay-de-Bretagne i Guenrouet.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.278 | 2.285 | 2.295 | 2.334 | 2.402 | 2.411 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1965-1989 | Jean Hervy | |
| 1989-1991 | Geneviève Datin | |
| 1991-2001 | Claude Mordel | |
| 2001- | Marcel Verger | Divers gauche |

## Galeria d'imatges

* L'església
* L'antic molí reconvertit en habitatge
# Tikhménevo

«Tikhménevo» té aquests significats:
* Tikhménevo (Primórie), localitat del krai de Primórie, a Rússia
* Tikhménevo (Sakhalín), localitat de l'óblast de Sakhalín, a Rússia
* Tikhménevo (Iaroslavl), localitat de l'óblast de Iaroslavl, a Rússia
# Iembàievo

Iembàievo (en rus: Ембаево) és un poble de l'óblast de Tiumén, a Rússia. El 2021 tenia 3.944 habitants.

## Referències

* ↑ «Таблица 5. Численность населения России, федеральных округов, субъектов Российской Федерации, городских округов, муниципальных районов, муниципальных округов, городских и сельских поселений, городских населенных пунктов, сельских населенных пунктов с населением 3000 человек и более. Итоги Всероссийской переписи населения 2020 года» (en rus). Servei Federal d'Estadística Estatal.
# Maha Vihara

Mahavihara (Mahāvihāra) és el terme sànscrit i pali per les grans vihares (monestirs budistes) i s'empra per descriure un complex monàstic de vihares (temples).
Les principals mahavihares són:
* Nalanda (de la dinastia Pala, avui a Bihar)
* Odantapura (de la dinastia Pala, avui a Bihar)
* Vikramashila (de la dinastia Pala, avui a Bihar)
* Somapura (de la dinastia Pala, avui a Bangladesh)
* Jagaddala (de la dinastia Pala, avui a Bangladesh)
* Anuradhapura (de la dinastia de Vidjaya al regne d'Anuradhapura, avui a Sri Lanka)
# 5Y3

La vàlvula 5Y3 és una vàlvula rectificadora de potència mitjana i d'escalfament directe creada per l'empresa RCA l'any 1935. Aquesta vàlvula ha estat molt utilitzada com a rectificadora en ràdios de vàlvules i en amplificadors de guitarra com ara Fender. És idèntica a la vàlvula 80, però té base octal revers de base UX4.
El gran èxit que va tenir aquesta vàlvula va fer que es creessin més vàlvules rectificadores d'aquest estil tant amb capacitats majors com menors com ara les vàlvules 5V3, 5W3, 5x3, 5Z3, 5U4, 5Z4, 5AR4, etc.
Les plaques estan connectades als terminals 4 i 6, mentre que el filament d'escalfament directe està connectat als treminals 2 i 8. El voltatge i corrent del filament són de 5 V i 2 A. Les plaques suporten un voltatge màxim de 350 V i una intensitat de sortida màxima de 125 mA, el valor de capacitat màxima per al primer condensador de filtre és de 32 μF.

## Referències

* ↑ Sylvania 5Y3GT. National Valve Museum, 02 juliol 2007 [Consulta: 2 febrer 2012].
* ↑ «"NJ7P Tube Database Search"». Arxivat de l'original el 2011-10-25. [Consulta: 17 juny 2012].
# The Hessian Renegades

The Hessian Renegades (també titulada "1776") és una pel·lícula muda de la Biograph digirida per D. W. Griffith i protagonitzada per Owen Moore. La pel·lícula, d’una bobina, es va estrenar el 6 de setembre de 1909.

## Argument

Un jove soldat nord-americà durant la Revolució Americana té la missió de portar un missatge al general George Washington en el que s’avisa d’un imminent atac anglès. Durant el camí és descobert per un grup de hessians, soldats de Hessen-Kassel i de Hesse-Hanau (Alemanya) que donaven suport als anglesos, que el persegueixen. El jove soldat roba refugi a casa la seva família que l’amaguen però els hessians, després d’humiliar la família, l’acaben descobrint i el maten. Després d'això, amb l’ajut d’una filla el pare aconsegueix fugir de la casa i avisar diversos veïns, homes i dones, per a que l’ajudin. Aquests, armats amb pistoles, destrals i fusells, assalten la casa, alliberen la família i porten presoners i missatge a Washington.

## Repartiment

* Owen Moore (soldat nord-americà)
* Kate Bruce (mare del soldat)
* James Kirkwood (pare del soldat)
* Mary Pickford (germana del soldat)
* Gertrude Robinson (germana del soldat)
* Arthur V. Johnson (Hessià)
* George Nichols (Hessià)
* Anthony O'Sullivan (Hessià)
* Frank Powell (Hessià)
* Billy Quirk (Hessià)
* Mack Sennett (Hessià)
* George Siegmann (Hessià)
* William J. Butler (granger veí)
* Verner Clarges (granger veí)
* Robert Harron (granger veí)
* Linda Arvidson (grangera veïna)
* D. W. Griffith
* Florence Lawrence
* Marion Leonard
* Wilfred Lucas
* Lottie Pickford
* Henry B. Walthall

## Referències

* ↑ «"1776" or The Hessian Renegades» (en anglès). American Film Institute Catalog. [Consulta: 31 maig 2021].
* ↑ Schmidt, Christel. Mary Pickford: Queen of the Movies (en anglès). University Press of Kentucky, 2012-11-01, p. 241. ISBN 978-0-8131-3667-7.

## Enllaços externs

* Pel·lícula completa a Youtube
* "1776", or The Hessian Renegades al catàleg de l'American Film Institute